b'\n_START_ARTICLE_\nAsagao (1922)\n_START_SECTION_\nPalvelus\n_START_PARAGRAPH_\nTyynenmeren sodan alkaessa alus kuului Chinkai kaartin laivastoalueen alaiseen 32. h\xc3\xa4vitt\xc3\xa4j\xc3\xa4viirikk\xc3\xb6\xc3\xb6n, jonka muut alukset olivat Karukaya ja Fuy\xc5\x8d. Viirik\xc3\xb6n teht\xc3\xa4v\xc3\xa4n\xc3\xa4 oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirik\xc3\xb6n mukana vasta muodostettuun Lounaisen alueen laivaston 1. pinta-alussaattajaviirikk\xc3\xb6\xc3\xb6n, jonka osana alus suojasi saattueita laivaston alueella._NEWLINE_Vuoden 1943 aikana alus vieraili saattueita mukana Mojilla, Makolla ja Takaolla puolisen tusinaa kertaa kussakin. Lis\xc3\xa4ksi alus vieraili Manilassa nelj\xc3\xa4sti, Palaulla kahdesti ja Balikpapanilla kerran. Aluksen saapuessa tammikuussa 1944 saattuetta suojaten Takaosta Camranhinlahteen, kun se sai tiedon Amatsukazen torpedoimisesta. Alus kutsuttiin hinaamaan pahoin vaurioitunut alus Cape St. Jacquesiin. Asagao palasi helmikuun lopulla Takaoon Manilaan ja Hainaniin matkanneiden saattueiden suojaksi._NEWLINE_Alus joutui 9. hein\xc3\xa4kuuta Hainanin l\xc3\xa4hell\xc3\xa4 py\xc3\xb6rremyrskyyn, mink\xc3\xa4 seurauksena se viipyi Hainanissa seuraavat kolme kuukautta liikuntakyvytt\xc3\xb6m\xc3\xa4n\xc3\xa4. Se joutui 29. hein\xc3\xa4kuuta ilmahy\xc3\xb6kk\xc3\xa4yksen maaliksi k\xc3\xa4rsim\xc3\xa4tt\xc3\xa4 kuitenkaan merkitt\xc3\xa4vi\xc3\xa4 vaurioita. Alus saatiin 15. lokakuuta j\xc3\xa4lleen kellumaan ja se palasi Japaniin vuoden lopulla._NEWLINE_Huhtikuussa 1945 alus Takaosta Japaninmerelle, miss\xc3\xa4 se oli partioalusten ja miinanraivaajien em\xc3\xa4aluksena. Alus ajoi miinaan 22. elokuuta l\xc3\xa4hell\xc3\xa4 Shimonoseki\xc3\xa4. Sodan p\xc3\xa4\xc3\xa4tytty\xc3\xa4 alus antautui merikelvottomassa kunnossa liittoutuneille. Se romutettiin 1948 Yoshimissa.'